Source: http://jogarchiv.hu/jogiforum/21/21855.html
Timestamp: 2019-09-23 03:00:18+00:00

Document:
Hazatoloncolás?forrás főoldal vissza
ObudaFan 2009.12.17. 12:36
Be. 266. § (3) A bíróság az eljárást felfüggesztheti,
(4) Ha a bíróság a (3) bekezdés a) pontjában meghatározott intézkedést nem tartja indokoltnak, és a vádlott külföldi tartózkodási helye ismert, a bíróság nemzetközi, illetve európai elfogatóparancsot bocsát ki, és a vádlott kiadatása vagy európai elfogatóparancs alapján történő átadása iránti eljárást kezdeményez. Ha a vádlott kiadatását, illetve európai elfogatóparancs alapján történő átadását megtagadták, illetőleg a kiadatásra vagy átadásra nincs lehetőség, a bíróság - ha a feltételek fennállnak - a büntetőeljárás átadását kezdeményezheti.
ju.adam 2009.12.16. 21:04
Felivtam a bírót, legnagyobb meglepetésemre rendkivül segítőkész volt, abban maradtunk hogy irok neki egy levelet, amiben közlöm hogy nem tudok hazamenni 2 évig, igy a tárgyalást majd elnapolják. Eszembe se jutott hogy ilyen létezhet.
ObudaFan 2009.12.16. 12:20
586. § (1) Ha a terhelt külföldön él, kérelmére nyolc évi szabadságvesztésnél nem súlyosabban büntetendő bűncselekmény esetén, a vádirat benyújtásáig az ügyész, azt követően a bíróság engedélyezheti biztosíték letétbe helyezését. Ebben az esetben az eljárás a terhelt távollétében lefolytatható. Nem engedélyezhető biztosíték letétbe helyezése, ha a bűncselekmény halált okozott.(2) A biztosíték összegét az ügyész, illetőleg a bíróság határozza meg, a terhelttel szemben előreláthatóan kiszabásra kerülő pénzbüntetés, alkalmazandó vagyonelkobzás, illetőleg a felmerülő bűnügyi költség végrehajtásához szükséges mértékben.(3) A terheltnek a biztosíték letétbe helyezésének engedélyezése iránti kérelmében a védőt kell felhatalmaznia arra, hogy a részére szóló hivatalos iratokat átvegye (kézbesítési megbízott), a kérelemben továbbá nyilatkoznia kell arról, hogy - ha az a büntetés-végrehajtás érdekében szükséges - a Magyar Köztársaság területére visszatér.
(4) A biztosíték letétbe helyezését követően a terheltnek szóló iratokat a kézbesítési megbízott részére kell kézbesíteni. A kézbesítési megbízott köteles a terheltet haladéktalanul értesíteni a részére kézbesített iratról. Ha a terhelt a Magyar Köztársaság területét elhagyta, és a kézbesítési megbízottnak kézbesített idézés ellenére nem jelenik meg, nincs helye
és a tárgyalást a terhelt távollétében is meg kell tartani.(5) Ha az ügyész vagy a bíróság biztosíték letétbe helyezését engedélyezte, és a terhelt a Magyar Köztársaság területét elhagyta, az eljárásban a XXV. Fejezet rendelkezéseit nem lehet alkalmazni.
(6) Védő részvétele az eljárásban kötelező.
587. § (1) Ha a bíróság a terheltet bűnösnek mondja ki, vagy tárgyalás mellőzésével büntetést szab ki, a biztosíték a határozat jogerőre emelkedésével az államra száll.
(2) Ha a bíróság pénzbüntetést szab ki, vagyonelkobzást alkalmaz, illetőleg a terheltet a bűnügyi költség megfizetésére kötelezi, az államra szállt biztosítékot ezek végrehajtására kell fordítani.(3) Végrehajtandó szabadságvesztés kiszabása esetén a büntetés végrehajtásának befejezése után a biztosítékot az elítéltnek vissza kell fizetni. Más büntetés végrehajtása iránt nem lehet intézkedni.(4) A biztosíték a terheltnek egészében vagy több bűncselekmény esetén részben, arányosan visszajár,
(5) A biztosíték a terheltnek arányosan visszajár, ha a kiszabott pénzbüntetés, alkalmazott vagyonelkobzás vagy a megállapított bűnügyi költség összegét a biztosíték összege meghaladja.
ju.adam 2009.12.16. 09:59
Koszonom Guba.
Vegig olvastam de azt nem tudtam kivenni belole, hogy most reszemrol mi lenne a helyes lepes. Hazamenni nem tudok mert egyreszt nincs ra penzem, masreszt elvesztem a munkamat, ami a megelhetesemet jelenti itt kint, raadasul a kisocsemet is en tartom el, ha nekem nincs munkam, ketten kerulunk az utcara.
Mi a helyes lepes most?
monalisa1 2009.12.16. 09:37
A magam részéről is köszönöm a vonatkozó jogszabály részletes bemásolását - mindig tanul az ember.
ju.adam
Továbbra is azt javaslom ügyvéd járjon el az ügyedben -és már ő írjon levelt a bíróságnak-, nehogy laikusként esetleg el legyen cseszve a dolog.
Üdv."Mona"
guba 2009.12.16. 07:36
Nem fog elévülni, mert minden felkutatásodra tett intézkedés megszakítja az elévülést, és onnantól újra elkezdődik.Büntetőeljárásban nem képviseltetheted magad ügyvéddel. A védő nem a terhelt képviselője, meg kell jelenni személyesen. Ez nem polgári per.
Beidézek néhány szakaszt, amit nem árt tudnod:
528. § (1) A bíróság az ismeretlen helyen tartózkodó vádlottal szemben az erre irányuló ügyészi indítványra jár el. A magánvádló, illetőleg a pótmagánvádló az ismeretlen helyen tartózkodó vádlottal szemben a bírósági eljárást nem indítványozhatja.(2) Ha az ügyész a tárgyalásnak a vádlott távollétében való megtartását indítványozta, és a vádlott tartózkodási helye a tárgyalás megkezdése előtt ismertté válik, a bíróság értesíti az ügyészt, és a vádlottal szemben szükség esetén személyi szabadságot elvonó vagy korlátozó kényszerintézkedést rendel el.(3) A bíróság további eljárására a XII-XIII. Fejezet rendelkezéseit kell alkalmazni.
529. § (1) Ha a vádlott tartózkodási helye a vádemelést követően vált ismeretlenné, és megalapozottan feltehető, hogy a vádlott megszökött vagy elrejtőzött, a bíróság a szabadságvesztéssel büntetendő bűncselekmény miatt indult eljárásban az eljárás felfüggesztése nélkül elfogatóparancsot bocsát ki.
(2) Ha az elfogatóparancs kibocsátása hatvan napon belül nem vezetett eredményre, a bíróság erről az ügyészt tájékoztatja. Ha az ügyész indokoltnak tartja, hogy a tárgyalást a vádlott távollétében tartsák meg, illetőleg folytassák, a bíróság tájékoztatásától számított tizenöt napon belül erre indítványt tesz.(3) Ha a vádlott érdekében korábban nem járt el védő, az ügyész a (2) bekezdés szerinti indítványában védő kirendelését is indítványozza. A tárgyalást a korábbi tárgyalás anyagának ismertetésével kell folytatni.(4) Ha az ügyész nem tesz indítványt arra, hogy a tárgyalást a vádlott távollétében folytassák, a tanács elnöke az eljárást felfüggeszti.(5) Az (1)-(4) bekezdésben foglaltakat megfelelően alkalmazni kell a másodfokú és a harmadfokú bírósági eljárásban is.
530. § (1) A vádlott távollétében tartott tárgyaláson az ügyész és a védő részvétele kötelező.(2) A vádlottnak hirdetményi úton kézbesített hivatalos iratot [70. § (5)-(6) bek.] a védőjének is kézbesíteni kell.
531. § (1) Ha a vádlott felkutatására tett intézkedések az elsőfokú bíróság ügydöntő határozatának meghozatala előtt eredményre vezettek, a bíróság a tárgyalást a korábbi tárgyalás anyagának ismertetésével folytatja, szükség esetén a bizonyítási eljárást újra megnyitja (320. §).(2) Ha a vádlott felkutatására tett intézkedések az elsőfokú bíróság ügydöntő határozatának meghozatala után vezettek eredményre, a vádlott a fellebbezésre nyitva álló határidőn belül, a fellebbezés bejelentése helyett az elsőfokú bíróságnál indítványozhatja a tárgyalás megismétlését.(3) A tárgyalás megkezdése után a bíróság ismerteti a vádlott távollétében tartott tárgyalás alapján hozott határozatát és a vádlottnak a tárgyalás megismétlésére irányuló indítványát. A megismételt tárgyaláson a tanú újabb kihallgatása, illetőleg a szakértő újabb meghallgatása helyett a bíróság előtt korábban tett vallomásról, illetőleg a korábban előterjesztett szakvéleményről készült jegyzőkönyvet fel lehet olvasni. A tárgyalásra egyébként a XIII. Fejezet rendelkezéseit kell alkalmazni.(4) A bíróság a megismételt tárgyalás eredményétől függően a vádlott távollétében tartott tárgyalás alapján hozott határozatát hatályban tartja, vagy hatályon kívül helyezi, és új határozatot hoz.(5) Ha a vádlott felkutatására tett intézkedések a másodfokú bírósági eljárásban vezettek eredményre, a másodfokú bíróság tárgyalást tűz ki, és azon a vádlottat kihallgatja, valamint - ha szükséges - a vádlott által indítványozott további bizonyítást vesz fel. A másodfokú bíróság az eljárás eredményétől függően az elsőfokú bíróság ítéletét helybenhagyja, megváltoztatja, vagy hatályon kívül helyezi, és az elsőfokú bíróságot új eljárásra utasítja.(6) Ha a vádlott felkutatására tett intézkedések a harmadfokú bírósági eljárásban vezettek eredményre, a harmadfokú bíróság az első és a másodfokú bíróság ítéletét hatályon kívül helyezi, és az elsőfokú bíróságot új eljárásra utasítja.(7) Ha a terhelt tartózkodási helye a jogerős határozat meghozatala után válik ismertté, a javára perújítási indítványt lehet előterjeszteni.(8) Ha a szabadlábon lévő vádlott a megismételt első fokú tárgyalás [(2) bek.] során ismételten ismeretlen helyre távozik, a bíróság a vádlott távollétében tartott tárgyalás alapján hozott határozatát érdemi vizsgálat nélkül hatályában tartja. Erre a bíróság a vádlottat figyelmezteti.
Eljárás a külföldön tartózkodó terhelt távollétében532. § (1) Ha a terhelt külföldön tartózkodik, és kiadatásának, vagy az európai elfogatóparancs alapján történő átadásának nincs helye, illetőleg kiadatását vagy az európai elfogatóparancs alapján történő átadását megtagadták, és a büntetőeljárás átadására sem került sor, az ügyész a vádiratban indítványozhatja, hogy a tárgyalást a vádlott távollétében tartsák meg.(2) Ha a bírósági eljárásban állapítják meg, hogy a külföldön tartózkodó vádlott kiadatásának vagy az európai elfogatóparancs alapján történő átadásának nincs helye, illetőleg kiadatását vagy az európai elfogatóparancs alapján történő átadását megtagadták, és a bíróság a büntetőeljárás felajánlását nem tartja indokoltnak, felhívhatja az ügyészt, hogy kívánja-e indítványozni a tárgyalásnak a vádlott távollétében történő folytatását.(3) Ha az ismeretlen helyen tartózkodó vádlott távollétében megkezdett tárgyalás során állapítják meg, hogy a külföldön tartózkodó vádlott kiadatásának vagy az európai elfogatóparancs alapján történő átadásának nincs helye, illetőleg a kiadatását vagy az európai elfogatóparancs alapján történő átadását megtagadták, és a bíróság a büntetőeljárás átadását nem tartja indokoltnak, a bíróság az ügyész felhívása nélkül folytatja a tárgyalást.(4) Ha az eljárást a külföldön tartózkodó terhelttel szemben folytatják, illetve, ha a terhelt hazatért, az 527-531. § rendelkezéseit értelemszerűen kell alkalmazni.
ju.adam 2009.12.16. 01:27
na igen, pont ezt akartam megkérdezni hozzáértőtől hogy mennyi az elévülési idő és mikortól számolják
monalisa1 2009.12.16. 00:11
Csak még leírom hogy tudj róla: ha valakit egy ügyben "elmeszelnek" és a bíróság kiró rá x hó/év fogvatartást -azt itt most ne vizsgáljuk jogos vagy nem-, szóval mielőtt legközelebb hazai földre teszi a lábát jobb ha előbb megtudakolja: mennyi az ügyében az elévülés?! Bizony előfordult már, hogy nagy óvatlanul idejekorán hazalátogatott, aztán Ferihegyen és/vagy bármely más határbelépőnél egyből lemeszelték, mivelhogy a határőség "kisfüzetében" mint távollétében körözött személy évekig is nyílvántartásban szerelep.
Jó éjt, bár nálatok már reggel van.
ju.adam 2009.12.16. 00:00
köszönöm a tippeket, felkeresem a birót, talán az a legcélravezetőbb
monalisa1 2009.12.15. 23:15
Ha ujra megnyítod a jogi fórum címlapját, a jobb felső sarokban számtalan ügyvéd neve/címe szerepel - szakterületenkénti megosztásban.
monalisa1 2009.12.15. 23:12
Természetesen írhatsz levelet a bíróságnak - a pontos ügyiratszámot meg kell adni, melyben előadod, hogy ártatlannak tartod magad. (Azt hogy a sértett mint mondott azt csak ő mondja..., bizonyíték nincs ellened.) Kérd az eljárás megszüntetését.
Egyben ha a T. Bíróságnak valami kérdése van hozzád azt jutassa el a jelenlegi címedre - haladéktalanul válaszolni fogsz rá., azonban a nagy távolság és a jelentős költség -valamint munkahelyi elfoglaltság...- okán kérd hogy a személyes megjelenéstől tekintsenek el.
Adj meg e-mail címet is melyen elérhetnek ill. amelyre akár a levelet küldhetik is.
Végső soron megbízhatsz egy Mo.-országi ügyvédet aki képvisel a perben, akivel akár e-mailben naprakész meg tudsz beszélni mindent még a tárgyalás előtt, és azt követően is.
Vagy eleve az ügyvéd ír levelet a bíróságnak nevedben és ment ki a személyes megjelenés alól.
ju.adam 2009.12.15. 22:05
lehet ilyenkor irni valamit a birosagnak hogy nem tudok hazautazni? vagy ez abszolut nem erdekli oket?
ObudaFan 2009.12.15. 20:27
Nyilván az iratok ismerete nélkül senki nem fogja tudni eldönteni, hogy megáll-e a vád, vagy sem. Ha nem ad ki Ausztrália, akkor le lehet folytatni az eljárást a távollétedben is.
ju.adam 2009.12.15. 13:22
a vadiratban vagy miben a következő volt:
xy gyanusitott vallomásaxy sértett vallomásaxy tanu vallomása
számitógép szakértői vizsgálata(otthoni gépen SEMMI, munkahelyi gépen valami részlet az egyik elküldött levélből).
A vallomásokban a következők álltak:
"nem ismerem, nem tudom". Ez halál komoly.
A kérdéses időpontra alibit tudtam igazolni(husvét volt, locsolkodni voltam). Mindezek ellenére tárgyalás lesz, amin ugye nem tudok ott lenni mert nem fogok félmillió forintért hazautazni. Lerendezik a tárgyalást a távollétemben is?
A sértett viszont valami pénzes faszi, nincsenek illuzióim, ha én lennék a sértett sima átlag magyarként akkor már rég lezárták volna az ügyet.
ObudaFan 2009.12.15. 12:19
Minden bizonyíték hiányának ellenére nem lehet itthon senkit elítélni. Hogy kiad-e Ausztrália, vagy sem, azt egy ausztrál jogásztól kell megkérdezni.
ju.adam 2009.12.14. 23:29
Egy régebbi ügyről van szó.
Személyes adatok jogosulatlan megismerése, 3,5 éve történt. A sértett postafiókját feltörték, és pornóképeit szétküldözgették. A rendőrség szerint a támadás két számitógépről érkezett, az egyik az akkori munkahelyem gépe, a másik az ottoni számitógépünk. Igy lettem én a gyanusitott. Rengeteg nyomozás után mindkét számitógépet visszaszolgáltatták, a mi otthoni gépünkön semmit nem találtak, a munkahelyi számitógépen valami apróságot találtak. Mivel a gyanusitásom alapja a két számitógép kapcsolata volt igy akkor ugy gondoltam vége az ügynek részemről hiszen a munkahelyi számitógépet bárki használhatta. A tanumeghallgatásokon kiderült hogy az áldozat és köztem semmi kapcsolat nincs, inditék nincs, haszna ebből senkinek nem származott. Én időközben ausztráliába költöztem, sőt a fél családom kint van azóta. Azt hittük már rég vége az ügynek hiszen bizonyiték, inditék stb nincs. Erre most kapjuk a hirt otthonról hogy mégis történt vádemelés és be vagyok idézve januárra, a kisöcsém aki szintén itt van kint tanuként van beidézve. A szülők nem vették át az idézést, de tegnap két rendőr vitte ki. Akkor sem vették át.
A kérdésem az, hogy a tárgyalás lefolyik-e a távollétünkben is -ha igen, ismerve hogy ma hogy mennek otthon a dolgok, simán el tudom képzelni hogy elitélnek minden bizonyiték hiányának ellnére is. Ebben az esetben haza tudnak engem rángatni?

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság